CELEX: 62013FN0001
Language: el
Date: 2013-01-03 00:00:00
Title: Υπόθεση F-1/13: Προσφυγή της 3ης Ιανουαρίου 2013 — ΖΖ κατά Ευρωπόλ

16.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/33
            
         Προσφυγή της 3ης Ιανουαρίου 2013 — ΖΖ κατά Ευρωπόλ
   (Υπόθεση F-1/13)
   2013/C 79/56
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: ΖΖ (εκπρόσωπος: J.-J. Ghosez, δικηγόρος)
   
      Καθής: Ευρωπαϊκή Αστυνομική Υπηρεσία (Ευρωπόλ)
   
      Αντικείμενο και περιγραφή της διαφοράς
   
   Ακύρωση της αποφάσεως της Ευρωπόλ περί μη ανανεώσεως της συμβάσεως της προσφεύγουσας για αόριστο χρόνο και αίτημα να υποχρεωθεί η Ευρωπόλ να καταβάλει τη διαφορά μεταξύ των αμοιβών που θα είχε εξακολουθήσει να εισπράττει η προσφεύγουσα στην Ευρωπόλ και κάθε άλλης αποζημιώσεως που πράγματι εισέπραξε.
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της καθής της 29ης Φεβρουαρίου 2012, με την οποία η καθής πληροφόρησε την προσφεύγουσα ότι δεν επρόκειτο να ανανεώσει τη σύμβασή της αορίστου χρόνου η ισχύς της οποίας έληγε στις 31 Μαΐου 2012·
            
         
               —
            
            
               να υποχρεώσει την καθής να καταβάλει στην προσφεύγουσα τη διαφορά μεταξύ, αφενός, του ποσού των αμοιβών που θα μπορούσε να απαιτήσει αν είχε παραμείνει στην υπηρεσία και, αφετέρου, του ποσού των πάσης φύσεως αποδοχών, των επιδομάτων ανεργίας ή κάθε άλλης αντισταθμιστικής αποζημιώσεως που πράγματι εισέπραξε από την 1η Ιουνίου 2012 αντί των αμοιβών που εισέπραττε υπό την ιδιότητα του έκτακτου υπαλλήλου·
            
         
               —
            
            
               να καταδικάσει την Ευρωπόλ στο σύνολο των δικαστικών εξόδων.